CELEX: 52009PC0027
Language: mt
Date: 2009-01-28
Title: Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f'isem il-Komunità Ewropea fir-rigward ta' proposti biex jiġu emendati l-Annessi A, B u C tal-Konvenzjoni ta' Stokkolma fir-raba' laqgħa tal-Konferenza tal-Partijiet fl-4 – 8 ta' Mejju 2009

Avviż Legali Importanti

|

52009PC0027

Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f'isem il-Komunità Ewropea fir-rigward ta' proposti biex jiġu emendati l-Annessi A, B u C tal-Konvenzjoni ta' Stokkolma fir-raba' laqgħa tal-Konferenza tal-Partijiet fl-4 – 8 ta' Mejju 2009  /* KUMM/2009/0027 finali */  

	[pic] | KUMMISSJONI TAL-KOMUNITAJIET EWROPEJ |Brussel 28.1.2009KUMM(2009) 27 finaliProposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f'isem il-Komunità Ewropea fir-rigward ta' proposti biex jiġu emendati l-Annessi A, B u C tal-Konvenzjoni ta' Stokkolma fir-raba' laqgħa tal-Konferenza tal-Partijiet fl-4 – 8 ta' Mejju 2009(preżentata mill-Kummissjoni)MEMORANDUM TA’ SPJEGAZZJONIIl-Konvenzjoni ta' Stokkolma dwar Materjal Organiku Persistenti li Jniġġes [Pollutanti Organiċi Persistenti] (POPs)[1] ġiet adottata f'Mejju 2001, mat-tlestija ta' tliet snin ta' negozjar li tmexxa fi ħdan il-qafas tal-Programm tan-Nazzjonijiet Uniti dwar l-Ambjent (UNEP). Il-Komunità Ewropea u l-Istati Membri[2] tagħha huma partijiet għall-Konvenzjoni[3] u d-dispożizzjonijiet tal-Konvenzjoni ġew implimentati fil-liġi tal-UE bir-Regolament tal-Parlament Ewropew u tal-Kunsill (KE) 850/2004 tad-29 ta' April 2004 dwar pollutanti organiċi persistenti u li jemenda d-Direttiva 79/117/KEE[4].L-għan kumplessiv tal-Konvenzjoni ta' Stokkolma huwa li s-saħħa tal-bniedem u tal-ambjent jiġu protetti mill-POPs. Referenza speċifika għandha tingħata għal approċċ prekawzjonarju kif stipulat fil-Prinċipju 15 tad-Dikjarazzjoni ta' Rio tal-1992 dwar l-Ambjent u l-Iżvilupp. Il-prinċipju jsir operattiv fl-Artikolu 8, li jistabbilixxi r-regoli għall-inklużjoni ta' kimiki addizzjonali fl-Annessi tal-Konvenzjoni.Id-disa' kimiki mmanufatturati fuq livell internazzjonali u li bħalissa huma elenkati fl-Anness A tal-Konvenzjoni ta' Stokkolma (aldrin, klordan, dieldrin, endrin, eptaklor, eżaklorobenżin, mirex, tossafin u PCBs) huma soġġetti għal projbizzjoni fuq il-produzzjoni u l-użu tagħhom għajr fejn hemm eżenzjonijiet ġenetiċi jew speċifiċi. Barra minn hekk, il-produzzjoni u l-użu ta' DDT, pestiċida li għadu jintuża f'ħafna pajjiżi li qed jiżviluppaw kontra l-malarja u vetturi oħra ta' mard, huma ristretti ħafna, kif stipulat fl-Anness B tal-Konvenzjoni ta' Stokkolma. Fl-aħħarnett tliet sustanzi (PCDD/PCDF, HCB u PCB) li jistgħu jiġu ffurmati u rilaxxati bla intenzjoni huma elenkati fl-Aness C.ŻIEDA TA' SUSTANZI POP ġODDA MAL-ANNESSI TAL-KONVENZJONISkont l-Artikolu 8 tal-Konvenzjoni, il-partijiet jistgħu jippreżentaw proposti lis-Segretarjat biex kimika tiġi elenkata fl-Annessi A, B u/jew C. Is-Segretarjat għandu jivverifika jekk il-proposta fihiex l-informazzjoni meħtieġa. Jekk il-proposta tkun sodisfaċenti tintbagħat lill-Kumitat għar-Reviżjoni tal-Pollutanti Organiċi Persistenti (POP RC). Il-POP RC għandu jeżamina l-proposta billi jqis l-iformazzjoni kollha provduta. Meta l-POP RC jiddeċiedi li l-kriterji ġew sodisfatti għandu jirrevedi l-proposta u jħejji abbozz tal-profil tar-riskju.Jekk ir-reviżjoni tikkonkludi li l-kimika aktarx li, minħabba l-moviment tagħha wara r-rilaxx fl-ambjent fuq firxa wiesgħa, twassal għal effetti negattivi sinifikanti għas-saħħa tal-bniedem u tal-ambjent tant li tkun tenħtieġ azzjoni globali, il-proposta għandha tipproċedi u u għandha ssir valutazzjoni tal-ġsetjoni tar-riskju li tinkludi analiżi tal-miżuri possibbli ta' kontroll. Abbażi ta' dan, il-POP RC jirrakkomanda jekk iol-kimika għandhiex titqies għall-elenkar fl-Annessi A, B u C mill-Konferenza tal-Partijiet (COP). Id-deċiżjoni finali tittieħed mill-COP.B'kollox tnax-il sustanza ġew innominati sa mid-dħul fis-seħħ tal-Konvenzjoni. Il-Komunità Ewropea u l-Istati Membri tagħha nnominaw sebgħa mis-sustanzi l-ġodda (klordekon, eżabromobifenil, komposti PFOS, Eteru tal-otta-BromoDifenil (otta-BDE), pentaklorobenżin, paraffini klorurati b'katina qasira (SCCP) u Endosulfan), in-Norveġja tnejn (Eteru tal-penta-BromoDifenil (penta-BDE) u eżabromoċiklododekan (HBCDD)) u l-Messiku tlieta (lindan, alfa-eżakloroċikloeżan (α-HCH) u beta-eżakloroċikloeżan (β-HCH)). Il-POP RC għadu ma lestiex il-ħidma tiegħu fuq Endosulfan u SCCP. Huwa mistenni li dawn iż-żewġ sustanzi se jkunu tlestew għall-ħames COP ippjanat għall-2011. HBCDD ġie nnominat fid-19 ta' Ġunju 2008, iżda ma ġiex diskuss uffiċjalment mill-POP RC minħabba d-disponibbiltà fit-tard tad-dossier, u għalhekk se jkun tlest biss l-aktar kmieni għas-sitt COP, jekk ikun jissodisfa l-kriterji stabbiliti fil-Konvenzjoni.Is-COP li jmiss hija l-ewwel konferenza fejn it-tibdiliet għall-Annessi se jiġu diskussi u deċiżi.REGOLI GħAT-TIBDILIET FL-ANNESSI A, B U/JEW CSkont l-Artikolu 22 tal-Konvenzjoni, l-Annessi A, b u/jew C jiġu emendati b'deċiżjoni tas-COP u jidħlu fis-seħħ sena wara d-data tal-komunikazzjoni mid-depożitarju tal-adozzjoni tat-tibdiliet għal Annessi A, B u/jew C, għajr għal dawk il-partijiet li jagħżlu li jastjenu mill-emenda għall-Anness.IS-SUSTANZI U L-LIġI KOMUNITARJAIl-leġiżlazzjoni Ewropea dwar il-kimiċi ġiet riformata sostanzjalment bl-adozzjoni tar-Regolament (KE) Nru 1970/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, l-Awtorizzazzjoni u r-Restrizzjoni ta' Kimiċi (REACH)[5]. Filwaqt li REACH għadha ma rregolatx l-ebda waħda mis-sustanzi li hemm fuq l-aġenda għar-raba' laqgħa tas-COP, diversi sustanzi huma koperti b'restrizzjonijiet imposti bid-Direttiva tal-Kunsill 76/769/KEE[6] li se jiġi inkorporat fl-Anness XVII ta' REACH b'seħħ mill-1 ta' Ġunju 2009. Sustanzi ġodda li jridu jiġu nnominati għall-Konvenzjoni f'ħafna każijiet se jinsabu fost dawk li hemm fil-lista ta' sustanzi kandidati tal-Aġenzija Ewropea tal-Kimiċi (ECHA), lista stabbilita skont ir-REACH l-Artikolu 59.1.Is-sustanzi kollha li se jiġu elenkati fl-Annessi A, b u/jew C għall-Konvenzjoni ta' Stokkolma[7] jeħtieġ li jiddaħħlu fir-Regolament tal-UE dwar il-POPs sabiex jiġi żgurat li l-implimentazzjoni tal-UE tikkorrispondi mal-impenji internazzjonali tagħha. Minbarra r-restrizzjoni ta' ċerti sustanzi, l-istrumenti internazzjonali fihom ukoll rekwiżiti ta' rappurtar, li huma inklużi fir-Regolament ukoll. Għaldaqstant, sabiex tinżamm ħarsa ġenerali ġestibbli dwar kif il-Komunità tilqa' l-impenji internazzjonali tagħha u biex ikun żgurat rappurtar konsistenti, ikun xieraq li jiżdiedu s-sustanzi kollha mal-Annessi konċernati għar-Regolament, ukoll f'dawk il-każijiet fejn dawn jistgħu ikunu diġà ristretti, parzjalment jew bis-sħiħ, minħabba strumenti Komunitarji oħra.Ir-rakkomandazzjonijiet tal-POP RCFid-29 ta' Ottubru 2008 l-Partijiet għall-Konvenzjoni ġew infurmati mid-Direttur Eżekuttiv li l-POP RC fit-tielet u r-raba' laqgħat tiegħu ddeċieda li jirrakkomanda l-elenkar ta' disa' kimiċi fl-Annessi A, B u/jew C tal-Konvenzjoni u li jippreżenta dik ir-rakkomandazzjoni lis-COP għall-kunsiderazzjoni tiegħu fil-laqgħa tal-4 – 8 ta' Mejju 2009, f'konformità mal-Artikolu 8, il-paragrafu 9 tal-Konvenzjoni.Klordekon u EżabromobifenilFit-tielet laqgħa tal-POP RC (19 - 23 ta' Novembru 2007) ġiet deċiża r-rakkommandazzjoni tal-elenkar ta' Klordekon u Eżabromobifenil fl-Aness A tal-KonvenzjoniIż-żewġ sustanzi huma diġà inklużi fl-Annessi I u/jew II tal-Protokoll UNECE POPs mingħajr eżenzjonijiet u għalhekk l-użu u l-produzzjoni tagħhom fl-UE ġew ipprojbiti kompletament sa mid-dħul fis-seħħ tar-Regolament tal-POPs adottat fid-29 ta' April 2004.Matul l-evalwazzjoni mill-POP RC taż-żewġ sustanzi, intbagħatu diversi talbiet mis-Segretarjat tal-Konvenzżjoni ta' Stokkolma lill-Partijiet u lil osservaturi biex l-użu u/jew il-produzzjoni li jifdal jiġu identifikati. L-informazzjoni li ntbagħtet minn Partijiet u osservaturi indikaw li ma fadal l-ebda użu u/jew produzzjoni ta' dawn iż-żewġ sustanzi. Għalhekk, hemm raġunijiet validi li jagħtu x'jifhem li l-partijiet kollha għandhom ikunu jistgħu jaċċettaw l-elenkar tas-sustanzi fl-Anness A (l-eliminazzjoni) mingħajr eżenzjoni.α-HCH, β-HCH u γ-HCH (Lindan)Fit-tielet laqgħa l-POP RC iddeċieda li jirrakkomanda l-elenkar ta' Lindan (γ-HCH) fl-Anness A u fir-raba' laqgħa tal-POP RC (13 – 17 Ottubru 2008) irrakkomanda l-elenkar ta' α-HCH u β-HCH fl-istess Anness.Fir-Regolament tal-POPs, komposti HCH huma koperti b'entrata waħda (jiġifieri, HCH, inkluż Lindan) u żewġ CAS Nri (608-73-1 u 58-89-9). Lindan (CAS RN: 58-89-9) huwa l-isem komuni għall-isomer-γ ta' HCH. HCH Tekniku (CAS RN: 608-73-1) huwa taħlita isomerika li fiha prinċipalment ħames tipi ta' HCH. Il-ħames isomeri prinċipali jinsabu fit-taħlita skont il-proporzjonijeit li ġejjin: α-HCH (53%–70%), β-HCH (3%–14%), γ-HCH (11%–18%), δ-HCH (6%–10%) u ε-HCH (3%–5%). L-isomeru-y huwa l-uniku isomeru li juri karatteristiċi qawwijin ta' insettiċida.Wara kważi erbgħin sena ta' użu estensiv madwar id-dinja kollha, kien hemm sostituzzjoni gradwali tal-HCH tekniku bil-lindan. L-ebda użu sinifikanti tal-HCH tekniku ġie rrappurtat wara l-2000 fil-livell dinji.Għal lindan, ir-Regolament tal-POPs ippermetta li l-Istati Membri jkollhom id-dritt li jipprovdu derogi għal HCH (inkluż lindan) sal-1 ta' Settembru 2006 għal trattament professjonali, industrijali u ta' rimedju ta' injam, siġar u serratizzi u għal applikazzjonijiet industrijali residenzjali ta' ġewwa. Serje ieħor ta' derogi, li skadew fil-31 ta' Diċembru 2007, ippermetta l-użu tekniku ta' HCH bħala intermedju fl-immanifatturar kimiku u f'prodotti fejn tal-anqas 99% tal-isomeru HCH li hemm fihom huwa lindan għall-użu biss bħala insettiċida għas-saħħa pubblika u għall-użu veterinarju topiku. Illum, kemm il-lindan kif ukoll l-HCH tekniku huma pprojbiti totalment ġewwa l-UE.Madankollu, ċerti Partijiet bħalissa jipproduċu u jużaw lindan bħala insettiċida topika għal finijiet ta' saħħa pubblika (skabbja, qamel). Għalhekk, hemm raġunijiet validi li jagħtu x'jifhem li l-partijiet kollha għandhom ikunu jistgħu jaċċettaw l-elenkar tas-sustanzi fl-Anness A (l-eliminazzjoni) iżda b'eżenzjoni għal finijiet tas-saħħa pubblika..α-HCH u β-HCH huma intermedji kimiċi għall-immanifatturar tal-lindan. L-immanifatturar tal-lindan irriżulta f'ammont kbir ta' residwi HCH, li jeħtieġ li jintremew jew inkella jiġu ġestiti. Fl-assenza ta' dejta eżatta, ġie stmat li hemm bejn 1.9 sa 4.8 milju tunnellata ta' residwi HCH bbażati fuq il-produzzjoni globali tal-lindan. Il-kwistjoni prinċipali għal α-HCH u β-HCH se tkun marbuta mal-ġestjoni tal-ħażniet tagħhom. Madankollu, l-elenkar tagħhom fl-Anness A għandu jiġi aċċettat mill-partijiet kollha, iżda b'eżenzjoni għall-użu tagħhom bħala intermedji għall-produzzjoni tal-lindan.Eteru tal-pentabromodifenil kummerċjali u eteru tal-ottabromodifenil kummerċjali.It-tielet POP RC iddeċieda li jjirrakkomanda l-elenkar fl-Anness A tal-Konvenzjoni 2,2',4,4'- tetraBDE (BDE-47, CAS Nru. 40088-47-9) u 2,2',4,4',5-pentaBDE (BDE-99, CAS Nru. 32534-81-9) u tetra- u penta-BDE oħra li jinsabu fil-pentaBDEkummerċjali.Il-POP RC sussegwenti ddeċieda li jirrakkomanda l-elenkar fl-Anness A tal-Konvenzjoni 2,2',4,4',5,5'-eżaBDE (BDE-153, CAS Nru. 68631-49-2), 2,2',4,4',5,6'- eżaBDE (BDE-154, CAS Nru. 207122-15-4), 2,2',3,3',4,5',6-eptaBDE (BDE-175, CAS Nru. 446255-22-7) u 2,2',3,4,4',5',6-eptaBDE (BDE-183 CAS Nru. 207122-16-5) u eża- u epta-BDE oħra li jinsabu fl-ottaBDE kummerċjali.Dawn is-sustanzi jintużaw bħal ritardanti tal-fjammi iżda mill-2003 ġew ristretti fl-UE[8]. Ir-restrizzjoni tal-UE tkopri l-konġeneri pentaBDE u ottaBDE kollha u għalhekk għandha ambitu aktar wiesgħa milli sempliċement l-immirar ta' forom kummerċjali taż-żewġ sustanzi. Il-POP RC ikkonkluda li l-poliBDEs kollha li għandhom erba' jew ħames bromini (għal penta-BDE kummerċjali) u l-eteri polibrominati difenil kollha f'sitta jew seba' bromini (għal otta-BDE kummerċjali) li jinsabu fil-pentaBDE u ottaBDE kummerċjali x'aktarx, minħabba l-karatteristiċi tal-komponenti tagħhom u bħala riżultat tal-ġarr ambjentali fuq firxa wiesgħa, iwasslu għal effetti negattivi sinifikanti fuq is-saħħa tal-bniedem u tal-ambjent. Għalhekk, il-POP RC irrakkomanda l-elenkar ta' dawk il-konġeneri kollha fl-Anness A tal-Konvenzjoni.Il-leġiżlazzjoni tal-Komunità Ewropea mhix identika għar-regoli proposti fil-livell internazzjonali, iżda skont il-valutazzjoni tal-Kummissjoni, fil-prattika, iż-żieda tal-poliBDEs mal-erba' sa seba' bromini fl-Anness I tar-Regolament POPs mhix se tbiddel ir-restrizzjonijiet li hemm diġà fis-seħħ. Madankollu, ir-restrizzjonijiet eżistenti japplikaw biss għat-tqegħid fis-suq u għalhekk ma jillimitawx il-produzzjoni ta' dawn is-sustanzi, li jista' jkun li sseħħ bil-għan tal-esportazzjoni tagħhom barra l-UE. L-elenkar tal-poliBDEs b'minn erba' sa seba' bromini fl-Anness A tal-Konvenzjoni mingħajr eżenzjoni ifisser li produzzjoni fil-livell globali trid tieqaf għaliex Partijiet oħrajn ma jistgħux jimpurtaw il-poliBDES mill-UE. Għalehekk, il-projbizzjoni tal-esportazzjoni mill-UE hija neċessità biex ikunu jistgħu jintlaħqu l-obbligi internazzjonali iżda se jkollha impatt de jure fuq il-produtturi possibbli tal-UE għaliex majridx ikun hemm partijiet għall-esportazzjoni, iżda biss dawk il-pajjiżi li mhumiex partiojiet għall-Konvenzjoni[9].Matul l-evalwazzjoni mill-POP RC ta' dawn is-sustanzi, intbagħatu diversi talbiet mis-Segretarjat tal-Konvenzjoni ta' Stokkolma lill-Partijiet u lil osservaturi biex l-użu u/jew il-produzzjoni li jifdal jiġu identifikati. L-informazzjoni li ntbagħtet minn Partijiet u osservaturi indikaw li ma fadal l-ebda użu u/jew produzzjoni ta' dawn iż-żewġ sustanzi. Barra minn hekk, ma hemm l-ebda rapport lill-POP RC li taħlita kummerċjali għadha qed tiġi prodotta li jista' jkun fiha poliBDEs b'minn erba' sa seba' bromini 'l fuq mil-livell ta' ttraċċar. Għalhekk, hemm raġunijiet validi li jagħtu x'wieħed jifhem li l-partijiet kollha għandhom ikunu jistgħu jaċċettaw l-elenkar tas-sustanzi fl-Anness A (l-eliminazzjoni) mingħajr eżenzjoni kif ġie propost mill-POP RC..Wieħed għandu jinnota li l-ġestjoni ta' oġġetti li fihom poliBDEs (eż., tagħmir EEE) malli jsiru skart probabbilment se tkun problematika għal ċerti pajjiżi li qed jiżviluppaw għaliex l-iskart se jkollu jiġi ttrattat skont l-Artikolu 6(d) tal-Konvenzjoni. Dan jitlob regoli tranżizzjonali u/jew il-ħtieġa ta' appoġġ finanzjarju u tekniku.Aċidu sulfoniku perfluworoottan (PFOS, CAS Nru. 1763-23-1), l-imluħ tieħu u fluworidu sulfonil perfluworottan (PFOSF, CAS Nru. 307-35-7) ()It-tielet laqgħa tal-POP RC ġiet deċiża r-rakkomandazzjoni tal-elenkar ta' PFOS (CAS Nru. 1763-23-1), l-imluħ tiegħi u PFOSF (CAS Nru. 307-35-7) fl-Anness A jew B tal-Konvenzjoni u l-ispeċifikazzjoni tal-miżuri ta' kontroll relatati.PFOS u l-komposti tiegħu huma mistennija li se jkunu s-sustanzi l-aktar kontroversjali għall-Konvenzjoni COP għaliex għad hemm produzzjoni u użi sinifikanti tas-sustanzi fuq skala globali. Huwa mistenni li ċerti pajjiżi li qed jiżviluppaw jitolbu assistenza finanzjarja u teknika sabiex ikunu jistgħu jittrattaw mas-sostituzzjoni tal-komposti PFOS b'alternattiv aktar sikuri.Bis-saħħż tal-elenkar tal-PFOSF, li jintuża bħal intermedju komuni fil-produzzjoni ta' sustanzi PFOS, id-definizzjoni POP RC timmira li tillimita produzzjoni ta' dan l-intermedju u b'hekk teskludi produzzjoni ta' kwalunkwe sustanza PFOS.PFOS u l-komposti tiegħu ilhom ristretti fl-UE mill-2006[10] fir-rigward tal-użu u t-tqegħid fis-suq ta' din is-sustanza. Id-direttiva tal-UE tiddefinixxi sustanzi PFOS bħala "C8F17SO2X (X = OH, melħ tal-metall (O-M+), alidu, amidu, u derivattivi oħra inklużi polimeri)", li tfisser kull sustanza PFOS possibbli prodotta permezz ta' intermedju PFOSF jew ta' kwalunkwe intermedju ieħor. Il-leġiżlaturi rrikonoxxew li għal ċerti użu għad ma kienx hemm disponibblità ta' alternattivi, għalhekk ingħataw eżenzjonijiet speċifiċi, uħud minnhom mingħajr limitu ta' żmien. Huwa obbligu tal-Kummissjoni li żżomm taħt reviżjoni d-disponibblità ta' sustanzi alternattiv aktar sikuri u li tipproponi miżuri biex jonqus r-riskji identifikati meta dawn l-alternattivi jkunu disponibbli. L-għan tad-definizzjoni UE f'ċerti aspetti huwa xi ftit usa' mid-definizzjoni proposta mill-POP RC, li għandha titfakkar matul in-negozjati.Għalhekk, hemm raġunijiet validi li jagħtu x'jifhem li ċerti Partijiet se jaċċettaw biss l-elenkar tal-PFOS u l-komposti tiegħu fl-Anness B, flimkien ma' numru ta' eżenjonijiet.PentaklorobenżinIr-raba' laqgħa tal-POP RC iddeċiediet li tirrakkomanda l-elenkar ta' Pentaklorobenżin (PeCB) fl-Anness i A u C tal-Konvenzjoni.Ma hemm l-ebda produzzjoni jew użu ta' PeCB iżda hija waħda mis-sustanzi perikolużi ta' prijorità taħt id-Direttiva Qafas dwar l-Ilma (2000/60/KE)[11]. Is-sustanza mhix koperta bir-restrizzjonijiet fuq it-tqegħid fis-suq jw dwar l-użu fil-livell Komunitarju. Matul l-evalwazzjoni mill-POP RC ta' PeCB, intbagħatu diversi talbiet mis-Segretarjat tal-Konvenzjoni ta' Stokkolma lill-Partijiet u lil osservaturi biex l-użu u/jew il-produzzjoni li jifdal jiġu identifikati. L-informazzjoni li ntbagħtet minn Partijiet u osservaturi indikaw li ma fadal l-ebda użu u/jew produzzjoni ta' PeCB. Għalhekk, hemm raġunijiet validi li jagħtu x'jifhem li l-partijiet kollha għandhom ikunu jistgħu jaċċettaw l-elenkar ta' PeCB fl-Anness A mingħajr eżenzjoni.PeCB jista' jokkorri wkoll bħala prodott sekondarju mhux intenzjonat minn sorsijiet imferrxin bħal impuritajiet fi prodotti per eżempju solventi, pestiċidi u prodotti ta' preżervattivi tal-injam; ħruq fi bramel; fuklari miftuħa; nirien aċċidentali; u ħruq ta' foresti għal skopijiet agrikoli. Il-POP RC ikkonkluda li l-biċċa l-kbira tal-miżuri li ttieħdu biex jonqos ir-rilaxx PCDD/F stipulati fl-aħjar tekniki disponibbli fil-Konvenzjoni / linji gwida dwar l-aħjar prassi ambjentali (BAT/BEP) għal inċineraturi u proċessi termali oħra għandhom iwasslu għal tnaqqis sinifikanti fir-rilaxx ta' PeCB. Għaldaqstant, il-POP RC irrakkomanda l-elenkar tal-PeCB fl-Anness C. Emissjonijiet mhux intenzjonati ta PCDD/F huma diġà rregolati fl-UE[12]. Minħabba ż-żieda possibbli fil-piż amministrattiv għall-elenkar ta' PeCB fl-Anness C għal Partijiet u l-valur miżjud possibbilment baxx ta' tali elenkar, ċerti Partijiet jistgħu jkunu kuntrarji għaż-żieda tas-sustanzi fl-Anness C.KONKLUżJONIFid-dawl ta' dan, waqt is-COP-4 tal-Konvenzjoni ta' Stokkolma fl-4 – 8 Mejju 2009, il-Komunità għandha tappoġġa l-adozzjoni tal-emendi għall-Annessi A, B u/jew C għal dik il-Konvenzjoni kif propost fid-Deċiżjoni tal-Kunsill.Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f'isem il-Komunità Ewropea fir-rigward ta' proposti biex jiġu emendati l-Annessi A, B u C tal-Konvenzjoni ta' Stokkolma fir-raba' laqgħa tal-Konferenza tal-Partijiet fl-4 – 8 ta' Mejju 2009IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175(1), flimkien mat-tieni subparagrafu tal-Artikolu 300 (2), tiegħu,Wara li kkunsidra l-proposta mill-Kummissjoni[13],Billi:1.  Il-promozzjoni tal-miżuri f'livell internazzjonali biex jiġu ttrattati problemi ambjentali globali hi waħda mill-għanijiet tal-politika tal-Komunità dwar l-ambjent, f'konformità mal-Artikolu 174 tat-Trattat.2.  Fis-16 ta' Novembru 2004 l-Komunità rratifikat il-Konvenzjoni ta’ Stokkolma dwar Materjal Organiku Persistenti li Jniġġes (minn issa 'l quddiem imsejħa l-Konvenzjoni) abbażi tad-Deċiżjoni tal-Kunsill 2006/507/KE tal-14 ta' Ottubru 2004 dwar il-konklużjoni, f'isem il-Komunità Ewropea, tal-Konvenzjoni ta’ Stokkolma dwar Materjal Organiku Persistenti li Jniġġes.[14].3.  Il-Komunità implimentat l-obbligi tal-Konvenzjoni fil-liġi Komunitarja permezz tar-Regolament tal-Parlament Ewropew u tal-Kunsill (KE) Nru 850/2004 tad-29 ta' April 2004 dwar pollutanti organiċi persistenti u li jemenda d-Direttiva 79/117/EEC[15] (minn issa l-quddiem imsejħa ir-Regolament dwar il-POPs).4.  Il-Komunità titfa' enfasi qawwija fuq il-ħtieġa li l-Konvenzjoni gradwalment tespandi l-Annessi A, B u/jew C tagħha b'sustanzi ġodda li jissodisfaw il-kriterji ta' sustanzi POP, billi tqis il-prinċipju ta' prekawzjoni, sabiex jintlaħqu l-għan tal-Konvenzjoni u l-impenn li l-gvernijiet kollha kienu ħadi fl-2002 fis-Samit ta' Johannesburg biex sal-2020 l-effetti negattivi ta' kimiċi jkunu minimizzati.5.  F'konformità mal-Artikolu 22 tal-Konvenzjoni, emendi għal Annessi A, b u C tal-konvenzjoni jiġu adottati b'deċiżjoni tal-Konferenza tal-Partijiet u jidħlu fis-seħħ sena wara d-data tal-komunikazzjoni mid-depożitarju ta' emenda, bl-eċċezzjoni ta' dawk il-partijiet li kienu astjenew.6.  Wara li ġew innominati s-sustanzi mill-Komunità Ewropea u l-Istati Membri tagħha[16], u min-Norveġja[17] u l-Messiku[18], il-Kumitat għar-Reviżjoni tal-Pollutanti Organiċi Persistenti li ġie stabbilit skont il-Konvenzjoni, ikkonkluda l-ħidma tiegħu fuq disa' sustanzi proposti li ġew identifikati li jissodisfaw il-kriterji tal-Konvenzjoni. Il-Konferenza tal-Partijiet għall-Konvenzjoni li jmiss mistennija li tiddeċiedi dwar l-inklużjoni ta' dawn is-sustanzi fl-Annessi għall-Konvenzjoni.7.  Id-disa' sustanzi kollha kemm huma huma diġà soġġetti għal-leġiżlazzjoni Komunitarja u ħamsa minnhom (Alfa eżakloroċikloeżan, Beta eżakloroċikloeżan, Klordekon, Eżabromobifenil u Lindan) huma soġġetti għal projbizzjoni totali fuq il-produzzjoni u l-użu tagħhom għaliex mindu ġew elenkati fl-Annessi I u/jew II tal-Protokoll tal-POPs huma inklużi fl-Anness I, Parti B tar-Regolament dwar il-POPs.8.  It-tqegħid fis-suq u l-użu ta' PFOS[19], eteru ta' pentabromodifenil u eteru ta' ottabromodifenil[20] ġew ristretti fil-Komunità peremzz ta' emendi għad-Direttiva 76/769[21]. Pentaklorobenżin huwa sustanza perikoluża ta' prijorità skont id-Direttiva Qafas dwar l-Ilma (2000/60/KE)[22].9.  L-emendi għall-Annessi A, B u/jew C tal-Konvenzjoni biż-żieda ta' sustanzi ġodda se jirrikjedu emendi għar-Regolament dwar il-POPs. Skont l-Artikolu 14 (1) tar-Regolament, meta jinżdiedu sustanzi mal-Konvenzjoni, jistgħu jsiru tibdiliet għall-Annessi għar-Regolament f'konformità mal-proċeduri normali tal-kumitati stabbiliti bl-Artikoli 5 u 7 tad-Deċiżjoni 1999/468/KE, billi jitqiesu d-dispożizzjonijiet tal-Artikolu 8 tagħha.10.  Fil-Konferenza tal-Partijiet għall-Konvenzjoni ta' Stokkolma, il-Komunità u l-Istati Membri għandhom jikkooperaw mill-qrib sabiex jassiguraw li kwalunkwe emenda għall-Annessi tkun kompatibbli mal-liġi u/jew il-politika tal-Komunità.IDDEĊIEDA DAN LI ĠEJ:Artikolu WaħdieniFir-raba' laqgħa tal-Konferenza tal-Partijiet għall-Konvenzjoni ta' Stokkolma dwar il-POPs il-Kummissjoni se tippreżenta l-pożizzjoni tal-Komunità kif ġejja dwar il-proposti għaż-żieda ta' sustanzi mal-Annessi A, B u/jew C għal dik il-Konvenzjoni.(1) l-elenkar fl-AnnessA tal-Konvenzjoni mingħajr eżenzjonijiet fuq l-użu u l-produzzjoni:-  2,2',4,4'- eteru tetrabromodifenil (BDE-47, CAS Nru. 40088-47-9) u 2,2',4,4',5-eteru pentabromodifenil (BDE-99, CAS Nru. 32534-81-9) u eteri tetra- u pentabromodifenil oħra li jinsabu f'eteru pentabromodifenil kummerċjali.-  2,2',4,4',5,5'- eteru eżabromodifenil (BDE-153, CAS Nru. 68631-49-2), 2,2',4,4',5,6'- eteru eżabromodifenil (BDE-154, CAS Nru. 207122-15-4), 2,2',3,3',4,5',6-eteru eptabromodifenil (BDE-175, CAS Nru. 446255-22-7) u 2,2',3,4,4',5',6-eteru eptabromodifenil (BDE-183 CAS Nru. 207122-16-5) u other eteri eża- u eptabromodifenil li jinsabu f'eteru ottabromodifenil kummerċjali.-  Klordekon-  Eżabromobifenil-  Alfa eżakloroċikloeżan-  Beta eżakloroċikloeżan-  Lindan(2) L-elenkar fl-Anness A tal-Konvenzjoni u l-ispeċifikazzjoni tal-miżuri ta' kontroll relatati mal-kimiċi li ġejjin:-  Aċtu sulfoniku perfluworoottan (PFOS, CAS Nru. 1763-23-1), l-imluħ tiegħu u fluworidu sulfonil perfluworottan (PFOSF, CAS Nru. 307-35-7) flimkien mal-eżenzjonijiet ta' użu kif ġej:-  fotoreżisti jew kisjiet antiriflettenti għal proċessi fotolitografiċi;-  kisjiet fotografiċi applikati għal films, karti, jew pjanċi tal-istampar,-  aġenti għat-trażżin taċ-ċpar/fwar fil-kisi bil-kromju iebes mhux dekorattiv (VI) u aġenti li jiffaċilitaw l-assorbiment ta' l-ilma għall-użu f'sistemi kontrollati ta' elettroplejtjar;-  fluwidi idrawliċi għall-avjazzjoni;-  ragħwa għat-tifi tan-nar, li tqiegħdu fis-suq qabel il-projbizzjoni, jistgħu jintużaw sa sentejn wara d-dħul fis-seħħ tad-Deċiżjoni skont il-Konvenzjoni.(3) L-elenkar fl-Annessi A u C tal-Konvenzjoni mingħajr eżenzjonijiet fuq l-użu u l-produzzjoni:-  PentaklorobenżinMagħmul fi Brussell, […]Għall-KunsillIl-President [pic][pic][pic] [1] http://www.pops.int/documents/convtext/convtext_en.pdf[2] Tlieta mill-Istati Membri tal-UE għandhom ma rratifikawx (l-Irlanda, l-Italja u Malta)[3] ĠU L 209, 31.7.2006, p. 1.[4] ĠU L 158, 30.4.2004, p. 7[5] ĠU. L 136, 25.5.2007, p. 3[6] ĠU L 262, 27.9.1976, p. 201.[7] L-istess japplika għal sustanzi li nżdiedu mal-Annessi I, II u/jew III tal-Protokoll tal-UN-ECE dwar il-POPs[8] ĠU L177, 6.7.2002, p. 21; Id-Direttiva 2003/11/KE tal-Parlament Ewropew u tal-Kunsill tas-6 ta' Frar 2003 li temenda għar-raba' u għoxrin darba d-Direttiva tal-Kunsill 76/769/KEE dwar ir-restrizzjonijiet fuq il-marketing u l-użu ta' ċerti sustanzi u preparazzjonijiet perikolużi (eteru pentabromodifenil, eteru ottabromodifenil)[9] Fl-1 ta' Diċembru 2008, ġew irreġistrati 162 parti.[10] ĠU L 372, 27.12.2006, p. 32; U d-Direttiva 2006/122/KE tal-Parlament Ewropew u tal-Kunsill tat-12 ta' Diċembru 2006 li temenda għat-tletin darba d-Direttiva tal-Kunsill 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (sulfonati tal-perfluworooktan)[11] ĠU L 327, 22.12.2000, p. 1.; Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma[12] ĠU L 332, 28.12.2000, p. 91; Id-Direttiva 2000/76/KE tal-Parlament Ewropew u tal-Kunsill tal-4 ta' Diċembru 2000 dwar l-inċinerazzjoni tal-iskart[13] ĠU C […], […], p. […].[14] ĠU L 209, 31.7.2006, p. 1[15] ĠU L 158, 30.4.2004, p. 7[16] Klordekon, eżabromobifenil, ġew innominati fil-5 ta' Mejju 2005, arahttp://www.pops.int/documents/meetings/poprc/chem_review/Chlordecone/Chlordecone_Letter.pdf. PFOS ġie nnominat fl-14 ta' Ġunju 2005, arahttp://www.pops.int/documents/meetings/poprc/chem_review/PFOS/PFOS_Letter.pdf. Eteru ta' ottabromodifenil, Pentaklorobenżin (u SCCP, mhux fuq l-aġenda għas-COP-4) ġew innominati fid-29 ta' Ġunju 2006, arahttp://www.pops.int/documents/meetings/poprc/chem_review/OctaBDE/OctaBDE_Letter.pdf[17] Eteru ta' pentabromodifenil, ġie nnominat fit-28 ta' Jannar 2005, arahttp://www.pops.int/documents/meetings/poprc/chem_review/PentaBDE/PentaBDE_Letter.pdf[18] Lindan, ġie nnominat fid-29 ta' Ġunju 2005, arahttp://www.pops.int/documents/meetings/poprc/chem_review/Lindane/Lindane_Letter_e.pdfAlfa u Beta eżakloroeżan, ġew innominati fil-25 ta' Lulju 2006, arahttp://www.pops.int/documents/meetings/poprc/chem_review/AlphaHCH/AlphaHCH_Letter_e.PDF[19] ĠU L 372, 27.12.2006, p. 32; u d-Direttiva 2006/122/KE tal-Parlament Ewropew u tal-Kunsill tat-12 ta' Diċembru 2006 li temenda għat-tletin darba d-Direttiva tal-Kunsill 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (sulfonati tal-perfluworooktan).[20] ĠU L177, 6.7.2002, p. 21; Id-Direttiva 2003/11/KE tal-Parlament Ewropew u tal-Kunsill tas-6 ta' Frar 2003 li temenda għar-raba' u għoxrin darba d-Direttiva tal-Kunsill 76/769/KEE relatata mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (eteru pentabromodifenil, eteru ottabromodifenil).[21] ĠU L 262, 27.9.1976, p. 201; Id-Direttiva tal-Kunsill tas-27 ta’ Lulju 1976 dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi[22] ĠU L 327, 22.12.2000, p. 1; Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma